Faleristikk

Faleristikk er læren om ordenstegn og andre utmerkelsestegn, som medaljer og dekorasjoner, samt tilbehør til disse.Ordener og medaljer, Norsk hheraldisk forening Den regnes som en historisk hjelpevitenskap og er en underdisiplin av numismatikk. Faleristikk benyttes ofte som ensbetydende med ordenskunnskap, men ordenskunnskap kan ha et videre historisk, kulturhistorisk og sosiologisk perspektiv på ordensvesen utover studiet av de synlige utmerkelsestegn.

En som var opptatt av faleristikk var kong Georg VI av Storbritannia, og sørget for å ha personlig tilsyn med utformingen av sine uniformer og plasseringene av bånd. Det er kjent at selv utformet noen få britiske militærdekorasjoner for Royal Navy, Bradford, Sarah (1990): The Reluctant King: The Life & Reign of George VI, 1895–1952. St. Martin's Press. ISBN 9780312043377. OCLC 1036822389. og utformet også båndene til hver av Campaign Stars (stjernene for kampanje- eller felttog) for andre verdenskrig og Defence Medal (forsvarsmedaljen).«Campaign Stars and The Defence Medal», North East Medals

 Etymologi 
I antikkens Hellas ble begrepet tá fálárá brukt om et lite rundt eller halvmåneformet skilt. Begrepet var synonymt med ornamentet hengt på en hest i form av et lite skinnende halvmåneformet skjold festet til pannen og brystets remmer, og kom i overført betydning også til å betegne insignier som hang synlig på krigernes bryst. Ordet ble også brukt om en kvinnes brystsmykker. Romerne tok senere over disse medaljongene, Georges, Karl Ernst: Ausführliches lateinisch-deutsches Handwörterbuch. phalerae, som var utmerkelsestegn romerske soldater bar på sine brystpanser under parader. 

Faleristikk er fra tysk Phaleristik, fra latin phalera, fra gammelgresk Φάληρος, fálēros, avledet fra personnavnet Faleros, en mytologisk helt,«phaleristics», Wiktionary som var en av argonautene og sønn av Alkon fra Athen. Apollonios Rhodios, 1.96-97; Argonautica Orphica 144; Pausanias, 1.1.4; Hyginus, Fabulæ 14.

Foreninger og periodika
Faleristikk bedrives i stor grad av samlere av ordenstegn og medaljer og disse har i flere land organisert seg i foreninger. I Norden finnes Ordenshistorisk Selskab, etablert i Danmark i 1966. Foreningen utgir Ordenshistorisk Tidsskrift. Internasjonalt finnes i Tyskland Deutsche Gesellschaft für Ordenskunde (DGO), som utgir tidsskriftet Orden und Ehrenzeichen. Orders and Medals Research Society (OMRS) er en britisk forening og har The Journal of the Orders and Medals Research Society som sitt tidsskrift. I USA finnes Orders and Medals Society of America (OMSA), med tidsskriftet The Journal of the Orders and Medals Society of America.

Se også
 Militaria, militære samlerobjekter
 Heraldikk, læren om våpenmerker
 Vexillologi, flagglære

 Referanser 

 Litteratur 
Henning, Eckart; Herfurth, Dietrich (2010): Orden und Ehrenzeichen: Handbuch der Phaleristik, Köln: Böhlau.
Laslo, Alexander J. (1995): A Glossary of Terms Used in Phaleristics – The Science, Study, and Collecting of the Insignia of Orders, Decorations, and Medals, Albuquerque, NM: Dorado Publishing.
Scharfenberg, Gerd; Thiede, Günter (2010): Lexikon der Ordenskunde. Von Adlerschild bis Zwieselskreuz, Regenstauf: Battenberg.

 Eksterne lenker 

 Deutsche Gesellschaft für Ordenskunde, Tyskland
 Ordenshistorisk Selskab, Danmark
 Orders and Medals Research Society, Storbritannia
 Orders and Medals Society of America, USA

Kategori:Ordener
Numismatikk
Kategori:Hobbyer